62019TJ0157_INF
2021 m. vasario 10 d. Bendrojo Teismo (ketvirtoji kolegija) sprendimas
Şanli / Taryba
(Byla T‑157/19)
„Bendra užsienio ir saugumo politika – Specialios ribojamosios priemonės, taikomos tam tikriems asmenims ir subjektams, siekiant kovoti su terorizmu – Lėšų įšaldymas – Asmenų, grupių ir subjektų, kuriems taikomas lėšų ir ekonominių išteklių įšaldymas, sąrašas – Ieškovo pavardės palikimas sąraše – Pareiga motyvuoti“
1.
Teismo procesas – Ieškinys – Formos reikalavimai – Ginčo dalyko nustatymas – Pagrindų, kuriais remiamasi, santrauka – Abstraktus nurodymas – Nepriimtinumas – Lankstus aiškinimas
(Bendrojo Teismo procedūros reglamento 76 straipsnio d punktas)
(žr. 24, 25 punktus)
2.
Institucijų aktai – Motyvavimas – Pareiga – Apimtis – Specialios ribojančios priemonės, taikomos tam tikriems asmenims ir subjektams, siekiant kovoti su terorizmu – Lėšų įšaldymas – Minimalūs reikalavimai
(SESV 296 straipsnio antra pastraipa; Europos Sąjungos pagrindinių teisių chartijos 41 straipsnio 2 dalies c punktas; Tarybos bendroji pozicija 2001/931; Tarybos sprendimas (BUSP) 2019/25; Tarybos reglamentai Nr. 2580/2001 ir 2019/24)
(žr. 36–40 punktus)
3.
Bendra užsienio ir saugumo politika – Specialios ribojančios priemonės, taikomos tam tikriems asmenims ir subjektams, siekiant kovoti su terorizmu – Lėšų įšaldymas – Pareiga motyvuoti – Apimtis – Motyvų pareiškimas – Ieškovo pavardės palikimas ginčijamuose sąrašuose dėl jo ryšių su PKK ir jos kvalifikavimo kaip grupės ar subjekto, vykdžiusio teroristinius išpuolius – Tarybos aktų, kuriais PKK pakartotinai įrašyta į lėšų įšaldymo sąrašus 2014–2017 m., panaikinimas – Nepakankamas motyvavimas
(SESV 296 straipsnis; Tarybos sprendimas (BUSP) 2019/25; Tarybos reglamentas 2019/24)
(žr. 53–56, 60–64 punktus)
4.
Teismo procesas – Ieškinys – Formos reikalavimai – Ginčo dalyko nustatymas – Reikalavimas atlyginti žalą, pirmą kartą suformuluotas dublike – Nepriimtinumas
(SESV 268 ir 340 straipsniai; Bendrojo Teismo procedūros reglamento 76 straipsnio d punktas)
(žr. 70–72 punktus)
Dalykas
SESV 263 straipsniu grindžiamas prašymas panaikinti 2019 m. sausio 8 d. Tarybos sprendimą (BUSP) 2019/25, kuriuo iš dalies keičiamas ir atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2018/1084 (OL L 6, 2019, p. 6), ir 2019 m. sausio 8 d. Tarybos įgyvendinimo reglamentą (ES) 2019/24, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2018/1071 (OL L 6, 2019, p. 2), tiek, kiek jie susiję su ieškovu, ir SESV 268 straipsniu grindžiamas prašymas atlyginti žalą, kurią ieškovas tariamai patyrė dėl šių aktų.
Rezoliucinė dalis
1.
Panaikinti 2019 m. sausio 8 d. Tarybos sprendimą (BUSP) 2019/25, kuriuo iš dalies keičiamas ir atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2018/1084, ir 2019 m. sausio 8 d. Tarybos įgyvendinimo reglamentą (ES) 2019/24, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2018/1071, tiek, kiek jie susiję su Dalokay Şanli.
2.
Atmesti likusią ieškinio dalį.
3.
Nurodyti Europos Sąjungos Tarybai padengti savo ir D. Şanli bylinėjimosi išlaidas.
4.
Nyderlandų Karalystė padengia savo bylinėjimosi išlaidas.